Käärmeimuri
"Käärmeimuri" tarjoaa runsaasti aineksia dystooppiseen luentaan niin kielellisesti kuin sisällöllisesti. Teoksen yleistunnelma on arvaamattomine väkivallantekoineen kaoottinen ja painajaismainen, mitä vahvistaa Radovin tyylillisesti tempoileva ja räiskähtelevä kieli. Julmistakin teoista kirjoitetaan lyhyesti ja kliinisesti todeten, dynaamista toimintaa kuvataan hitaasti ja absurdin yksityiskohtaisesti, asiohin viitataan kasvottomalla, byrokraattisella käsitteistöllä ja kerrontaan pudotellaan silkan absurdeja ilmauksia. Tyylin ja sisällön ristiriitaisuus tekee teoksessa näkyväksi kielen roolin vallankäytön välineenä, mikä on dystopioille tyypillistä.
Sarjakuvahemmo
Sarjakuvahemmoa parodioitiin "Simpsonien" halloween-jaksossa ”Kauhujen talo, osa 10”, missä hän esiintyi superroistona nimeltä "Keräilijä". Samassa jaksossa esiintyi Lucy Lawless, josta Keräilijä yritti tehdä vaimon, koska hän luuli tätä oikeaksi Xenaksi. Jakson lopussa hän jähmettyi kuoliaaksi, ja sanoi vakiofraasinsa muunnelman ""Best. Death. Ever."" ("Paras. Kuolema. Ikinä.") Sarjakuvahemmo teki vuonna 2011 cameo-esiintymisen "The Cleveland Show'ssa", jossa hän kommentoi sarjan päähenkilön Cleveland Brownin surkeaa sarjakuvaa ja lähti pois sanoen ""Worst. Cameo. Ever."" ("Huonoin. Cameo. Ikinä.").